96/14/EY: Komission päätös, tehty 19 päivänä joulukuuta 1995, vuoden 1995 maatilojen rakennetta koskevien tietojen keruun tulosten Euroopan yhteisöjen tilastotoimistolle toimittamista koskevien määräaikojen vahvistamisesta



Virallinen lehti nro L 004 , 06/01/1996 s. 0014 - 0015



KOMISSION PÄÄTÖS, tehty 19 päivänä joulukuuta 1995, vuoden 1995 maatilojen rakennetta koskevien tietojen keruun tulosten Euroopan yhteisöjen tilastotoimistolle toimittamista koskevien määräaikojen vahvistamisesta (96/14/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maatilojen rakennetta vuosien 1988 ja 1997 välillä koskevien yhteisön tilastotietojen keruun järjestämisestä 29 päivänä helmikuuta 1988 annetun neuvoston asetuksen (ETY) N:o 571/88 (1), sellaisena kuin se on viimeksi muutettuna komission päätöksellä 94/677/EY (2), ja erityisesti sen liitteen II 5 kohdan, sekä katsoo, että asetuksen (ETY) N:o 571/88 liitteen II 5 kohdan mukaan jäsenvaltioiden yksikkötietojen Euroopan yhteisöjen tilastotoimistolle toimittamista koskevat määräajat on vahvistettava mainitun asetuksen 15 artiklassa säädetyn menettelytavan mukaisesti ja tietojen toimittamisessa käytettävän yhtenäisen koodin määrittelee Euroopan yhteisöjen tilastotoimisto yhteisymmärryksessä jäsenvaltioiden kanssa, Liitteen II 6 kohdan mukaan poikkeuksen muodostaa Saksa, joka ei toimita yksikkötietoja ja joka 8.1 kohdan mukaan on velvollinen toimittamaan tietojenkeruun tulokset taulukkoina BDT-tietopankkia varten, ottaen huomioon rakennetutkimusten tulosten tärkeyden yhteisen maatalouspolitiikan kannalta tutkimustietojen tietokonekäsittely ja niiden Euroopan yhteisöjen tilastotoimistolle toimittaminen on toteutettava mahdollisimman nopeasti, vahvistettaessa määräaikoja tietojenkeruun tulosten toimittamiselle Euroopan yhteisöjen tilastotoimistolle on otettava huomioon se, että tietojenkeruun toteuttamisen aikataulu vaihtelee jäsenvaltioissa, ja tässä päätöksessä määrätyt toimenpiteet ovat pysyvän maataloustilastokomitean lausunnon mukaisia, ON TEHNYT TÄMÄN PÄÄTÖKSEN: 1 artikla 1. Jäsenvaltioiden on toimitettava Euroopan yhteisöjen tilastotoimistolle asetuksen (ETY) N:o 571/88 3 artiklan b kohdan mukaisesti toteutetun maatilojen rakennetta koskevien tietojen keruun yksikkötiedot käyttäen yhtenäistä koodia, jonka Euroopan yhteisöjen tilastotoimisto on määritellyt yhteisymmärryksessä jäsenvaltioiden kanssa kyseisen asetuksen liitteen II 5 kohdan mukaan. 2. Asetuksen (ETY) N:o 571/88 liitteen II 6 ja 8.1 kohdan mukaisesti Saksan on toimitettava Euroopan yhteisöjen tilastotoimistolle 1 kohdassa mainitun tietojen keruun tulokset BDT-tietopankille tarkoitettuina talukkoina käyttäen Euroopan yhteisöjen tilastotoimiston yhteisymmärryksessä Statistisches Bundesamtin kanssa määrittelemää koodia. 2 artikla Jäsenvaltioiden on toimitettava vuoden 1995 maatilojen rakennetta koskevien tietojen keruun tulokset tämän päätöksen 1 artiklassa mainitulla tavalla 15 kuukauden kuluessa tietojen keruusta, mutta ottaen huomioon jäsenvaltioiden tietojenkeruun toteuttamista varten kaavailemat aikataulut, ennen seuraavia määräaikoja: >TAULUKON PAIKKA> 3 artikla Tämä päätös on osoitettu kaikille jäsenvaltioille. Tehty Brysselissä 19 päivänä joulukuuta 1995. Komission puolesta Yves-Thibault DE SILGUY Komission jäsen (1) EYVL N:o L 56, 2.3.1988, s. 1 (2) EYVL N:o L 269, 20.10.1994, s. 38